**Ministru kabineta noteikumu projekta**

**“****Grozījumi Ministru kabineta 2016. gada 1. novembra noteikumos Nr. 695 „Digitālās drošības uzraudzības komitejas nolikums””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts, pamatojoties uz Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 1. novembra noteikumos Nr. 695 “Digitālās drošības uzraudzības komitejas nolikums”” (turpmāk – noteikumu projekts) izstrādāts, pamatojoties uz Aizsardzības ministrijas iniciatīvu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 1. novembra noteikumi Nr. 695 “Digitālās drošības uzraudzības komitejas nolikums” (turpmāk – nolikums) nosaka Digitālās drošības uzraudzības komitejas (turpmāk – komiteja) funkcijas un pienākumus, kuri tai uzlikti normatīvajos aktos, piemēram, Fizisko personu elektroniskās identifikācijas likumā, Elektronisko dokumentu likumā, un nosaka komitejas darba organizāciju.Ar grozījumiem Ministru kabineta 2014. gada 12. augusta noteikumos Nr. 471 “Parakstu vākšanas tiešsaistes sistēmu drošības un tehniskās prasības” no 2018. gada 19. janvāra komitejai ir noteikts papildu uzdevums – pārbaudīt un sertificēt parakstu vākšanas tiešsaistes sistēmas atbilstību drošības un tehniskajiem parametriem. Attiecīgi noteikumu projekts paredz papildināt mērķus un funkcijas nolikuma 1. un 2. punktā.Organizējot komitejas darbu, ir secināts, ka esošās nolikuma normas liedz efektīvi nodrošināt komitejas darbu, īpaši to funkciju izpildi, kas komitejai paredz pienākumu nodrošināt pastāvīgu uzraudzību pār uzticamu sertifikācijas pakalpojumu sniedzējiem, kvalificētiem un kvalificētiem paaugstinātas drošības elektroniskās identifikācijas pakalpojumu sniedzējiem. Šobrīd nolikums paredz komitejas locekļu un sekretariāta klātbūtni komitejas sēdēs un vienīgo līdzdalības iespēju pieaicināt ekspertus, ierobežojot kādas jomas speciālistu piedalīšanos komitejas sēdēs. Attiecīgi nolikums ir papildināts, paredzot iespēju pieaicināt speciālistus, lai pilnvērtīgi analizētu tehniskos jautājumus.Patlaban nolikums paredz, ka lēmumi tiek pieņemti tikai klātienē, kas nozīmē, ka komitejas locekļiem ir jāierodas uz sēdēm, tai skaitā arī gadījumos, kad jāizlemj administratīva rakstura jautājumi, piemēram, par termiņa pagarināšanu. Ņemot vērā, ka komitejai noteikto pienākumu apjoms un komitejā iesniegto iesniegumu daudzums palielinās, paredzams, ka uz sēdēm būs jāsanāk vairākas reizes mēnesī. Lai mazinātu administratīvo slogu, grozījumi paredz ieviest papildu lēmumu pieņemšanas veidu – elektroniski, izmantojot elektronisko pastu. Tādējādi jautājumos, par kuriem nav domstarpību, būs iespējams ātrāk pieņemt lēmumu un attiecīgi mazināt administratīvo slogu. Šobrīd nolikums paredz komitejas iesaisti visu jautājumu saskaņošanā, neparedzot komitejas priekšsēdētājam tiesības pārstāvēt komiteju vai nodrošināt dokumentu vai informācijas apriti bez īpaša pilnvarojuma (komitejas priekšsēdētājs paraksta komitejas sagatavotos dokumentus). Grozījumi precizē un paplašina komitejas priekšsēdētāja pilnvaras, pārstāvot komiteju un nodrošinot komitejas dokumentu un informācijas apriti. Tāpat noteikumu projekts precizēs komitejas sekretariāta uzdevumus, organizējot komitejas darbu, tai skaitā kontrolējot komitejas lēmumu izpildi.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Satiksmes ministrija, Tieslietu ministrija, Iekšlietu ministrija, Vides aizsardzības un reģionālās attīstības ministrija, Datu valsts inspekcija un Latvijas Universitātes Matemātikas un informātikas institūts.  |
| 4. | Cita informācija | Komiteja tai uzliktos pienākumus un funkcijas veic un turpinās veikt esošo cilvēkresursu un finanšu resursu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz komiteju, tajā skaitā Aizsardzības ministriju, kas nodrošina sekretariāta funkciju, un komitejas locekļiem, speciālistiem vai ekspertiem, kurus var pieaicināt piedalīties komitejas sēdē. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav ietekmes uz tautsaimniecību. Komitejas spēja pieņemt lēmumus elektroniski, kā arī precizētās komitejas priekšsēdētāja un sekretariāta pilnvaras ļaus īstenot komitejas funkcijas ar mazāku darbību un laika patēriņu nekā tikai spēja klātienē piedalīties sanāksmēs, attiecīgi paātrinot komitejas lēmumu pieņemšanu un samazinot administratīvo slogu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika publicēts tīmekļa vietnē *[www.mod.gov.lv](http://www.mod.gov.lv)*, sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Noteikumu projekts tika publicēts tīmekļa vietnē *[www.mod.gov.lv](http://www.mod.gov.lv)*, sadaļā “Sabiedrības līdzdalība”. |
| 3. | Sabiedrības līdzdalības rezultāti | Priekšlikumi noteiktajā laika periodā netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Satiksmes ministrija, Tieslietu ministrija, Iekšlietu ministrija, Vides aizsardzības un reģionālās attīstības ministrija, Datu valsts inspekcija un Latvijas Universitātes Matemātikas un informātikas institūts  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz pilnveidot komitejas darba procedūras, tai skaitā elektronisku lēmumu pieņemšanu, kas mazinās komitejas locekļu administratīvo slogu.Jaunas institūcijas netiek veidotas, netiek likvidētas vai reorganizētas esošās institūcijas. |
| 3. | Cita informācija | Nav. |

Aizsardzības ministrs Raimonds Bergmanis

S. Žogota, 67335353

Sanita.Zogota@mod.gov.lv